Napriek tomu, že základným predpokladom kvalitného vzdelávania sa v cudzom jazyku sú adekvátne učebnice, Ministerstvo školstva SR žiaľ neposkytuje ucelené učebné materiály a plány ani pre študentov, ani pedagógov bilingválnych stredných škôl. Potrebné materiálne zabezpečenie, prostredníctvom ktorého by mohla škola dosiahnuť vytýčenú akademickú úroveň, musí hľadať mimo Slovenska.
Tieto zdroje však nie sú dotované Ministerstvom školstva SR. Implementácia a prevádzka tohto bilingválneho programu, vrátane materiálneho zabezpečenia v podobe učebníc, podstatným spôsobom navyšuje náklady Evanjelického gymnázia v Martine.
Odhadované výdavky na nákup učebníc pre všetkých žiakov prvého ročníka gymnázia predstavujú 8.000 EUR v každom školskom roku.